Informácia
o overení správnosti záväzkov vykázaných k 31. decembru 2006 vo vzťahu k procesu oddlženia prostredníctvom spoločnosti Veriteľ, a.s.

I.    Úvod

Vláda Slovenskej republiky uznesením č. 61 zo dňa  23. januára 2008 k  správe o výsledkoch preverenia činnosti spoločnosti Veriteľ, a.s. za celé obdobie jej existencie uložila v  bode B.4. ministrovi financií v spolupráci s ministrom zdravotníctva overiť v termíne do 30. júna 2008 správnosť záväzkov vykázaných k  31. decembru 2006 vo vzťahu k procesu oddlženia prostredníctvom spoločnosti Veriteľ, a.s. Uznesením vlády Slovenskej republiky č. 307 zo  dňa 14. mája 2008 k návrhu na zrušenie a zmenu uznesenia vlády SR        č. 61 zo dňa 23. januára 2008 bol termín na splnenie úlohy upravený do 31. decembra 2008.
 
Na základe úlohy uloženej uvedeným uznesením vlády SR vykonalo Ministerstvo financií Slovenskej republiky v spolupráci so Správou finančnej kontroly Bratislava, Správou finančnej kontroly Zvolen a Správou finančnej kontroly Košice vládne audity, ktoré boli zamerané na overenie správnosti záväzkov vykázaných k 31. decembru 2006 vo vzťahu k procesu oddlženia prostredníctvom spoločnosti Veriteľ, a.s.

Vládne audity boli vykonané v zdravotníckych zariadeniach v pôsobnosti Ministerstva zdravotníctva Slovenskej republiky. Ministerstvo zdravotníctva Slovenskej republiky predložilo Ministerstvu financií Slovenskej republiky zoznam zdravotníckych zariadení patriacich do pôsobnosti Ministerstva zdravotníctva Slovenskej republiky vrátane stavu ich záväzkov k 31. decembru 2006 („záväzky k  31.12.2004, ktoré neboli zazmluvnené spoločnosťou Veriteľ, a.s.“), zoznam zdravotníckych zariadení transformovaných a delimitovaných z Ministerstva zdravotníctva Slovenskej republiky na neziskové organizácie alebo do pôsobnosti VÚC, miest a obcí a zoznam zdravotníckych zariadení premenených na neziskové organizácie, avšak bez uvedenia výšky ich záväzkov k overovanému obdobiu. 

Ministerstvo zdravotníctva Slovenskej republiky sa vyjadrilo, že poskytne súčinnosť pri overovaní správnosti záväzkov len v zdravotníckych zariadeniach, ktoré sú v pôsobnosti Ministerstva zdravotníctva Slovenskej republiky. O ostatných zdravotníckych zariadeniach nemá relevantnú požadovanú dokumentáciu, resp. uvedená dokumentácia sa nenachádza na Ministerstve zdravotníctva Slovenskej republiky. Predložený zoznam zdravotníckych zariadení v pôsobnosti Ministerstva zdravotníctva Slovenskej republiky je uvedený v Prílohe č. 1. 

V súvislosti s výkonom vládnych auditov bolo identifikované, že v zozname zdravotníckych zariadení v  pôsobnosti Ministerstva zdravotníctva Slovenskej republiky boli uvedené i zdravotnícke zariadenia, ktoré vzhľadom na dátum účinnosti ich zriadenia Ministerstvom zdravotníctva Slovenskej republiky neboli zapojené do procesu oddlženia prostredníctvom spoločnosti Veriteľ, a.s. (Detská fakultná nemocnica Banská Bystrica - zriadená s účinnosťou od 28. decembra 2004, Centrum pre liečbu drogových závislostí Žilina - zriadené s účinnosťou od 22. decembra 2004, Centrum pre liečbu drogových závislostí Banská Bystrica - zriadené s účinnosťou od 22. decembra 2004, Centrum pre liečbu drogových závislostí Košice - zriadené s účinnosťou od 22. decembra 2004), resp. zdravotnícke zariadenie, záväzky ktorého boli uhradené v roku 2004 z vlastných zdrojov (Detské kardiocentrum SR Bratislava). Vzhľadom na uvedené, vládne audity v  predmetných zdravotníckych zariadeniach neboli vykonané. 

V predloženom zozname boli ďalej uvedené zdravotnícke zariadenia, záväzky ktorých neboli oddlžované prostredníctvom spoločnosti Veriteľ, a.s. (Centrum pre liečbu drogových závislostí Bratislava, Národný ústav reumatických chorôb Piešťany, Národné rehabilitačné centrum Kováčová, Liečebňa pre dlhodobo chorých Štiavnička, Detská ozdravovňa Kremnické Bane, Detská ozdravovňa Železnô). Vládnymi auditmi bolo overené, že uvedené zdravotnícke zariadenia boli do procesu oddlžovania prostredníctvom spoločnosti Veriteľ, a.s. zapojené iba postúpením pohľadávok voči zdravotným poisťovniam. 

Informácia bola vypracovaná na základe výstupov, ktoré sú uvedené v 29 Správach o výsledku vládnych auditov vykonaných v zdravotníckych zariadeniach v  pôsobnosti Ministerstva zdravotníctva Slovenskej republiky, resp. dokladov preukazujúcich, že záväzky zdravotníckych zariadení neboli oddlžované prostredníctvom spoločnosti Veriteľ, a.s. Zoznam zdravotníckych zariadení, v ktorých boli vykonané vládne audity, je uvedený v Prílohe č. 2 (ďalej aj „auditované osoby“).

II. Výsledky overenia správnosti záväzkov vykázaných k  31. decembru 2006 vo vzťahu k procesu oddlženia prostredníctvom spoločnosti Veriteľ, a.s.

	Uznesením vlády SR č. 258 zo dňa 6. apríla 2005 vláda súhlasila s oddlžením zdravotníckych zariadení v pôsobnosti Ministerstva zdravotníctva SR vo výške ich záväzkov k  31. decembru 2004 a s oddlžením zdravotníckych zariadení v pôsobnosti Ministerstva zdravotníctva SR, schválených na premenu na neziskové organizácie poskytujúce všeobecne prospešné služby prostredníctvom spoločnosti Veriteľ, a.s. vo výške ich záväzkov                     k  31. decembru 2004.

Hlavným cieľom vládnych auditov bolo v nadväznosti na úlohu vyplývajúcu z uznesenia vlády SR č. 61 zo dňa  23. januára 2008 overiť  správnosť záväzkov vykázaných                k  31. decembru 2006 vo vzťahu k procesu oddlženia prostredníctvom spoločnosti Veriteľ, a.s. Za účelom splnenia uvedeného cieľa boli vládne audity v auditovaných osobách zamerané najmä na:

-	overenie dodržiavania postupov účtovania záväzkov, ktoré boli predmetom oddlženia prostredníctvom spoločnosti Veriteľ, a.s.
-	overenie správnosti stavu záväzkov vykázaných k  31. decembru 2006 vo vzťahu        k procesu oddlženia prostredníctvom spoločnosti Veriteľ, a.s. v nadväznosti na súvisiacu zmluvnú dokumentáciu, resp. korešpondenciu auditovanej osoby so spoločnosťou Veriteľ, a.s.
-	overenie správnosti stavu vykázaných záväzkov, ktoré boli predmetom oddlženia prostredníctvom spoločnosti Veriteľ, a.s., podľa inventarizácie záväzkov                             k 31. decembru 2006.

Auditované osoby pri účtovaní záväzkov, ktoré boli oddlžené prostredníctvom spoločnosti Veriteľ, a.s., postupovali podľa Opatrenia Ministerstva financií Slovenskej republiky zo dňa 11. decembra 2003 č. 24 501/2003-92, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, štátne fondy, príspevkové organizácie, obce a vyššie územné celky v znení opatrenia Ministerstva financií Slovenskej republiky č. MF/10 717/2004-74 zo dňa  24. novembra 2004.             

Problematiku účtovania dohôd o odpustení dlhu zdravotníckym zariadeniam spoločnosťou Veriteľ, a.s. Ministerstvo financií Slovenskej republiky metodicky usmernilo listom číslo MF/026235/2005-313 zo dňa 02.11.2005. Vládnymi auditmi bolo overené, že auditované osoby v súlade s predmetným metodickým usmernením odpustenie dlhu na základe dohôd o odpustení dlhu účtovali na ťarchu príslušného účtu záväzku a v prospech účtu 649 – Iné ostatné výnosy.

Vysporiadanie záväzkov prostredníctvom spoločnosti Veriteľ, a.s. bolo v auditovaných osobách realizované len účtovným spôsobom na základe uzatvorených zmlúv a dohôd so spoločnosťou Veriteľ, a.s. („Dohoda o započítaní“, „Dohoda o odpustení dlhu“, „Zmluva o postúpení pohľadávok“, „Zmluva o postúpení pohľadávok, dohoda o započítaní a dohoda o odpustení dlhu“, Zmluva o prevzatí dlhu“). 

Overením stavu záväzkov vykázaných zdravotníckymi zariadeniami k  31. decembru 2006 vo vzťahu k procesu oddlženia prostredníctvom spoločnosti Veriteľ, a.s. v nadväznosti na súvisiacu zmluvnú dokumentáciu auditovanej osoby so spoločnosťou Veriteľ, a.s. neboli zistené nedostatky, ktoré by mali vplyv na správnosť stavu záväzkov vykázaných zdravotníckymi zariadeniami.

Vládnymi auditmi v nadväznosti na inventarizáciu záväzkov k  31. decembru 2006, ktorú vykonali zdravotnícke zariadenia  bolo overené, že v účtovnej evidencii zdravotníckych zariadení nie sú evidované záväzky, ktoré boli oddlžené prostredníctvom spoločnosti Veriteľ, a.s. Porušenia ustanovení citovaného zákona, ktoré boli vládnymi auditmi zistené, nemali vplyv na správnosť stavu záväzkov vykázaných k 31. decembru 2006. Vládnymi auditmi boli zistené nasledovné nedostatky: 
-	Fakultná nemocnica F. D. Roosevelta Banská Bystrica nevykonala dokladovú inventúru  záväzkov, čím porušila ustanovenie § 30 ods. 1 zákona č. 431/2002 Z. z. o účtovníctve v znení neskorších predpisov, podľa ktorého pri záväzkoch, rozdiele majetku a záväzkov a pri tých druhoch majetku, pri ktorých nemožno vykonať fyzickú inventúru, sa skutočný stav zisťuje dokladovou inventúrou
-	Psychiatrická nemocnica Veľké Zálužie vykonala iba dokladovú inventúru záväzkov, bez porovnania skutkového stavu s účtovným stavom, čím nekonala v súlade s ustanovením § 29 ods. 1 zákona č. 431/2002 Z. z. o účtovníctve v znení neskorších predpisov, v zmysle ktorého inventarizáciou overuje účtovná jednotka, či stav majetku, záväzkov a rozdielu majetku a záväzkov v účtovníctve zodpovedá skutočnosti a v súlade ustanovením § 30 ods. 3 citovaného zákona, v zmysle ktorého stav  majetku, záväzkov, rozdielu majetku a záväzkov v inventúrnych súpisoch sa porovnáva so stavom majetku, záväzkov a rozdielu majetku a záväzkov v účtovníctve a  výsledky porovnania sa uvedú v inventarizačnom zápise
-	Národný onkologický ústav Bratislava inventarizáciu majetku, záväzkov a rozdielu majetku a záväzkov k 31.12.2006 nevykonal, čím porušil ustanovenie § 29 ods. 2 zákona č. 431/2002 Z. z. o účtovníctve v znení neskorších predpisov, v zmysle ktorého inventarizáciu účtovná jednotka vykonáva ku dňu, ku ktorému zostavuje účtovnú závierku.

Prehľad o oddlžovaní záväzkov zdravotníckych zariadení vo vzťahu k  procesu oddlženia prostredníctvom spoločnosti Veriteľ, a.s. je uvedený v nasledujúcej tabuľke. 

PREHĽAD O ODDLŽOVANÍ ZÁVÄZKOV ZDRAVOTNÍCKYCH ZARIADENÍ VO VZŤAHU K PROCESU ODDLŽENIA PROSTREDNÍCTVOM SPOLOČNOSTI VERITEĽ, a.s.
                                                                                                                                                                                                                                                                       Údaje v Sk 

Por.
číslo	
Názov
zdravotníckeho
zariadenia 

Záväzky, ktoré podliehali oddlženiu*	
Záväzky
oddlžené
prostredníctvom 
Veriteľ, a.s.*	
Záväzky
neoddlžené
prostredníctvom
Veriteľ, a.s.
k 15.6.2006 *	
Záväzky
uhradené z VPP a LZ Veriteľ, a.s.      v období        16.6. - 31.12.2006*	
Suma neoddlžených záväzkov k 31.12.2006
      (istina)*
	
Poznámka	

								
								
a	b	c	d	e	f	g	h	
1.	Fakultná nemocnica s poliklinikou Bratislava	2 568 867 157,79	2 089 512 952,72	479 354 205,07	417 391 263,82	61 962 941,25	—	
2.	Detská fakultná nemocnica           s poliklinikou             v Bratislave	   684 296 849,71	  614 525 579,78	  69 771 269,93	  65 726 130,03 	 4 045 139,90	—	
3.	Národný onkologický ústav Bratislava	   295 100 023,95	  288 533 135,23	    6 566 888,72	    6 566 888,72	               0,00	—	
4.	Fakultná nemocnica 
Trnava	   654 412 155,43   	  635 195 689,38     	  19 216 466,05	  11 276 894,45	 7 939 571,60 	—	
5.	Fakultná nemocnica 
Nitra

	   737 782 949,00	  684 940 054,00	  52 842 895,00	  52 342 159,00	    500 736,00 	—	
6.	Fakultná nemocnica            s poliklinikou 
Nové Zámky
	704 943 270,68	  684 207 251,26	  20  736 019,42	  20 027 612,42	    708 407,00	—	

Por.
číslo	
Názov
zdravotníckeho
zariadenia 

Záväzky, ktoré podliehali oddlženiu*	
Záväzky
oddlžené
prostredníctvom 
Veriteľ, a.s.*	
Záväzky
neoddlžené
prostredníctvom
Veriteľ, a.s.
k 15.6.2006 *	
Záväzky
uhradené z VPP a LZ Veriteľ, a.s.      v období        16.6. - 31.12.2006*	
Suma neoddlžených záväzkov k 31.12.2006
      (istina)*
	
Poznámka	
a	b	c	d	e	f	g	h	
7.	Národná transfúzna služba SR Bratislava	    17 515 258,45	    16 398 949,26	                   0,00	                 0,00	               0,00	Sumu 1 116 309,19 Sk uhradilo ZZ v priebehu procesu oddlžovania
z vlastných zdrojov (do 15.6.2006)	
8.	Psychiatrická nemocnica       Veľké Zálužie	    29 781 382,00	    29 781 382,00	                   0,00	                 0,00	               0,00	—	
9.	Psychiatrická nemocnica
Hronovce	71 688 872,00	    69 101 019,00	     2 587 853,00	                 0,00	 2 587 853,00	—	
10.	Záchranná a dopravná zdravotnícka služba Bratislava

	7 637 551,50    	    880 891,44	2 069 533,11	1 825 533,11	244 000,00	Sumu 4 687 126,95 Sk uhradilo ZZ v priebehu procesu oddlžovania
z vlastných zdrojov (do 15.6.2006)	

Por.
číslo	
Názov
zdravotníckeho
zariadenia 

Záväzky, ktoré podliehali oddlženiu*	
Záväzky
oddlžené
prostredníctvom 
Veriteľ, a.s.*	
Záväzky
neoddlžené
prostredníctvom
Veriteľ, a.s.
k 15.6.2006 *	
Záväzky
uhradené z VPP a LZ Veriteľ, a.s.      v období        16.6. - 31.12.2006*	
Suma neoddlžených záväzkov k 31.12.2006
      (istina)*
	
Poznámka	
a	b	c	d	e	f	g	h	
11.	Martinská fakultná nemocnica Martin	1 038 447 763,00	1 009 755 670,00	28 692 093,00	28 640 093,00	52 000,00	Vo vykazovaných údajoch  nie sú uvedené záväzky vo výške  34 365 100,00 Sk, ktoré boli v čase oddlžovania predmetom súdnych sporov	
12.	Fakultná nemocnica   s poliklinikou F.D.Roosevelta Banská Bystrica	2 743 807 936,00	2 541 894 157,00	106 443 000,00	89 375 000,00	17 068 000,00	Sumu 95 470 779,00 Sk uhradilo ZZ v priebehu procesu oddlžovania
z vlastných zdrojov (do 15.6.2006)	
13.	Fakultná nemocnica  
Trenčín	537 636 223,47	520 204 607,69	10 904 632,10	2 962 544,55	7 942 087,55	Sumu 6 526 983,68 Sk uhradilo ZZ v priebehu procesu oddlžovania
z vlastných
zdrojov (do 15.6.2006)	
14.	Nemocnica s poliklinikou 
Žilina	  776 847 127,88	  774 972 912,70	      1 874 215,18	1 287 331,00	586 884,18	—	

Por.
číslo	
Názov
zdravotníckeho
zariadenia 

Záväzky, ktoré podliehali oddlženiu*	
Záväzky
oddlžené
prostredníctvom 
Veriteľ, a.s.*	
Záväzky
neoddlžené
prostredníctvom
Veriteľ, a.s.
k 15.6.2006 *	
Záväzky
uhradené z VPP a LZ Veriteľ, a.s.      v období        16.6. - 31.12.2006*	
Suma neoddlžených záväzkov k 31.12.2006
      (istina)*
	
Poznámka	
a	b	c	d	e	f	g	h	
15.	Psychiatrická nemocnica
Prof. Matulaya Kremnica	59 320 349,22	59 320 349,22	0,00	0,00	0,00	—	
16.	Psychiatrická liečebňa
Sučany	61 241 317,94	55 339 882,94	5 850 000,00	5 850 000,00	0,00	Sumu 51 435,00 Sk uhradilo ZZ v priebehu procesu oddlžovania
z vlastných zdrojov (do 15.6.2006)	
17.	Fakultná nemocnica 
L. Pasteura Košice
	3 944 842 956,60	3 596 282 700,27	92 732 595,00	83 755 595,00	8 977 000,00	Sumu 255 827 661,33 Sk uhradilo ZZ v priebehu procesu oddlžovania
z vlastných zdrojov (do 15.6.2006)

								
								
18.	Fakultná nemocnica   s poliklinikou J. A. Reimana Prešov	1 333 530 448,17
	1 183 185 583,22 
	22 755 343,01	22 094 830,71	660 512,30	Sumu 127 589 521,94 Sk uhradilo ZZ v priebehu procesu oddlžovania
z vlastných zdrojov (do 15.6.2006)	

Por.
číslo	
Názov
zdravotníckeho
zariadenia 

Záväzky, ktoré podliehali oddlženiu*	
Záväzky
oddlžené
prostredníctvom 
Veriteľ, a.s.*	
Záväzky
neoddlžené
prostredníctvom
Veriteľ, a.s.
k 15.6.2006 *	
Záväzky
uhradené z VPP a LZ Veriteľ, a.s.      v období        16.6. - 31.12.2006*	
Suma neoddlžených záväzkov k 31.12.2006
      (istina)*
	
Poznámka	
a	b	c	d	e	f	g	h	
19.	Detská fakultná nemocnica 
Košice	183 715 391,00	171 902 609,00	11 812 782,00	11 447 898,00 
	364 884,00	—	
20.	Národný ústav tuberkulózy, pľúcnych chorôb a hrudníkovej chirurgie Vyšné Hágy	146 661 739,26	146 645 309,06	16 430,20	0,00	16 430,20	Vo vykazovaných údajoch  nie sú uvedené záväzky vo výške 1 800 730,20 Sk, ktoré boli v čase oddlžovania predmetom súdnych sporov	
21.	Inštitút nukleárnej a molekulárnej  medicíny Košice	4 651 695,73	4 633 160,73	0,00	0,00	0,00	Sumu 18 535,00 Sk uhradilo ZZ v priebehu procesu oddlžovania
z vlastných zdrojov (do 15.6.2006)	
22.	Psychiatrická liečebňa Samuela Bluma v Plešivci	57 483 517,00	56 656 368,00	827 149,00
	0,00	827 149,00
	—	
23.	Záchranná služba Košice	17 459 234,85	13 308 565,00	4 150 669,85	4 103 363,85	47 306,00	—	
X	Spolu	16 677 671 170,63	15 247 178 778,90	939 204 039,64	824 673 137,66	114 530 901,98	X	
 Vysvetlivky:

* stĺpec c – Suma záväzkov, ktoré podliehali procesu oddlženia prostredníctvom spoločnosti Veriteľ, a.s.
* stĺpec d – Suma záväzkov oddlžených prostredníctvom spoločnosti Veriteľ, a.s.
* stĺpec e – Suma záväzkov neoddlžených v procese oddlženia prostredníctvom spoločnosti Veriteľ, a.s. evidovaných k 15.06.2006
* stĺpec f  – Suma záväzkov uhradených z vlastných prevádzkových prostriedkov zdravotníckych zariadení a z likvidačného zostatku spoločnosti 
                   Veriteľ, a.s. v období 16.6.2006 – 31.12.2006
*stĺpec g  – Suma záväzkov, ktoré podliehali procesu oddlženia prostredníctvom spoločnosti Veriteľ, a.s. evidovaných zdravotníckymi  
                   zariadeniami k 31.12.2006 v účtovnej evidencii

K údajom uvedeným v tabuľke uvádzame:

1.	Rozdiely medzi sumami uvedenými v stĺpci c (suma záväzkov, ktoré podliehali procesu oddlženia prostredníctvom spoločnosti Veriteľ, a.s.) a v stĺpci d (suma záväzkov oddlžených prostredníctvom spoločnosti Veriteľ, a.s.) vyplývajú zo skutočnosti, že nie všetci veritelia zdravotníckych zariadení prihlásili svoje pohľadávky u  spoločnosti Veriteľ, a.s., resp. nie všetci veritelia súhlasili s podmienkami oddlženia a svoje pohľadávky na spoločnosť Veriteľ, a.s. nepostúpili.
2.	Rozdiel súm uvedených v stĺpci c (suma záväzkov, ktoré podliehali procesu oddlženia prostredníctvom spoločnosti Veriteľ, a.s.) – a v stĺpci d (suma záväzkov oddlžených prostredníctvom spoločnosti Veriteľ, a.s.) sa u zdravotníckych zariadení Národná transfúzna služba SR Bratislava, Záchranná a dopravná zdravotnícka služba Bratislava, Fakultná nemocnica s poliklinikou F. D. Roosevelta Banská Bystrica, Fakultná nemocnica Trenčín, Psychiatrická  liečebňa Sučany, Fakultná nemocnica     L. Pasteura Košice, Fakultná nemocnica s poliklinikou J. A. Reimana Prešov a Inštitút nukleárnej a molekulárnej medicíny Košice nerovná sume uvedenej v  stĺpci e (suma záväzkov neoddlžených v procese oddlženia prostredníctvom spoločnosti Veriteľ, a.s. evidovaných k 15.06.2006) z dôvodu, že uvedené zdravotnícke zariadenia uhrádzali záväzky z vlastných prevádzkových prostriedkov aj v priebehu procesu oddlžovania.
3.	U zdravotníckych zariadení Martinská fakultná nemocnica Martin a Národný ústav tuberkulózy, pľúcnych chorôb a hrudníkovej chirurgie Vyšné Hágy nie sú v prehľade uvedené záväzky, ktoré boli v období procesu oddlžovania prostredníctvom spoločnosti Veriteľ, a.s. predmetom súdnych sporov.
4.	V stĺpci f (suma záväzkov uhradených z vlastných prevádzkových prostriedkov zdravotníckych zariadení a z likvidačného zostatku spoločnosti Veriteľ, a.s. v období 16.6.2006 – 31.12.2006) je u zdravotníckych zariadení Fakultná nemocnica s poliklinikou Bratislava a Národný ústav tuberkulózy, pľúcnych chorôb a hrudníkovej chirurgie Vyšné Hágy uvedená i suma záväzkov, ktoré uvedené zdravotnícke zariadenia odpísali z  dôvodu neexistencie veriteľov (dodávatelia boli vymazaní          z  obchodného, resp. živnostenského registra), resp. v prípade Fakultnej nemocnice s poliklinikou Bratislava aj záväzky, ktoré boli vysporiadané v rámci súdnych sporov a exekúcií.

III. Záver 
	
	Suma neoddlžených záväzkov podliehajúcich procesu oddlženia prostredníctvom spoločnosti Veriteľ, a.s. bola vládnymi auditmi overená v plnom rozsahu v účtovnej evidencii zdravotníckych zariadení v pôsobnosti Ministerstva zdravotníctva Slovenskej republiky k 31.12.2006 vo výške 114 530 901, 98 Sk. 
	
	Rozdiel medzi sumou záväzkov, ktoré podliehali procesu oddlženia prostredníctvom spoločnosti Veriteľ, a.s. evidovaných zdravotníckymi zariadeniami v pôsobnosti Ministerstva zdravotníctva Slovenskej republiky  k 31.12.2006 zistených vládnymi auditmi (údaj uvedený v stĺpci g tabuľky „Prehľad o oddlžovaní zdravotníckych zariadení vo vzťahu k procesu oddlženia prostredníctvom spoločnosti Veriteľ a.s.“) a sumou záväzkov predmetných zdravotníckych zariadení, ktoré predložilo Ministerstvo zdravotníctva Slovenskej republiky (údaj uvedený v Prílohe č. 1)  vo výške 1 584 tis. Sk vznikol z toho, že v prípade Národného ústavu tuberkulózy, pľúcnych chorôb a hrudníkovej chirurgie Vyšné Hágy boli v prehľade, ktorý predložilo Ministerstvo zdravotníctva Slovenskej republiky uvedené i záväzky, ktoré boli v období procesu oddlžovania predmetom súdnych sporov, resp. v prípade zdravotníckych zariadení Fakultná nemocnica Trnava a Záchranná služba Košice bola vládnymi auditmi zistená iná suma záväzkov ako suma vykazovaná Ministerstvom zdravotníctva Slovenskej republiky. 

	Vykonanými vládnymi auditmi závažné nedostatky v správnosti stavu záväzkov vykázaných k  31. decembru 2006 vo vzťahu k procesu oddlženia prostredníctvom spoločnosti Veriteľ, a.s. zistené neboli. 

Z údajov uvedených v tabuľke „Prehľad o oddlžovaní záväzkov zdravotníckych zariadení vo vzťahu k procesu oddlženia prostredníctvom spoločnosti Veriteľ, a.s.“ vyplýva, že záväzky zdravotníckych zariadení v pôsobnosti Ministerstva zdravotníctva Slovenskej republiky (istina), ktoré podliehali procesu oddlženia prostredníctvom spoločnosti Veriteľ, a.s., boli spoločnosťou Veriteľ, a.s. oddlžené  v celkovom rozsahu 91,42 %. Záväzky vo výške 8,58 % neboli oddlžené hlavne z dôvodu, že niektorí veritelia zdravotníckych zariadení neprihlásili svoje pohľadávky na vysporiadanie prostredníctvom spoločnosti Veriteľ, a.s., resp. nesúhlasili s odkúpením svojich pohľadávok za podmienok určených spoločnosťou Veriteľ, a.s. 

V nadväznosti na súčasný vývoj záväzkov a pohľadávok zdravotníckych zariadení v pôsobnosti Ministerstva zdravotníctva Slovenskej republiky, na základe poznatkov z vykonaných vládnych auditov a v súvislosti so zmenami zákona o účtovníctve účinnými    od 1. januára 2008 a nadväzne novými postupmi účtovania účinnými od 1. januára 2008, ako aj povinnosťou správcu kapitoly štátneho rozpočtu zostavovať za ním zriadené rozpočtové organizácie, príspevkové organizácie alebo dcérske účtovné jednotky na základe ich individuálnych účtovných závierok konsolidovanú účtovnú závierku účtovnej jednotky verejnej správy počnúc účtovným obdobím, ktoré sa začína 1. januára 2009,  Ministerstvo financií Slovenskej republiky odporúča, aby Ministerstvo zdravotníctva Slovenskej republiky trvale zabezpečovalo dôsledné dodržiavanie ustanovení zákona o účtovníctve a postupov účtovania v oblasti účtovania záväzkov a pohľadávok zdravotníckymi zariadeniami v jeho pôsobnosti.